Ravnkollbakken (hoppbakke)

Ravnkollbakken var en hoppbakke på Grorud i Oslo fra 1928 til litt utpå 1950-årene. Bakken lå i lia nordøst for Grorud torg, med toppen av bakken mot Romsås, vest for borettslaget Ravnkollen. Stillaset til overrennet var 19 m høyt og godt synlig i området. Hoppbakken var en 50-metersbakke med bratt unnarenn ned mot Hagaløkka på Grorud.

Bakken tilhørte Grorud IL og hadde tidligere navnet Rankollen. Navnet har også være skrevet Rannkollbakken og Ramnkollbakken. Rankollrennet ble arrangert i bakken hvert år frem til krigen. Bakken forfalt i krigsårene, men idrettslaget gjenreiste den i 1946. Da ble Lille Rankollsbakken også bygget, noen hundre meter lengre nord. Den lille bakken var en 30-metersbakke, også den med stillas og bratt unnarenn. Det ble arrangert guttehopprenn i Lille Rankollen i etterkrigstiden. Med nedgang i aktiviteten ble bakken lagt ned i 1960-årene.

Kilder
 Oslo byleksikon: Ravnkollbakken_(hoppbakke)

Tidligere hoppbakker i Norge
Sport i bydel Grorud
Etableringer i 1928
Opphør i 1950-årene
Skianlegg i Oslo
Romsås
Tidligere byggverk i Oslo